Amuïssemint pi assimilacion in picard

Amuïssemint 
In fonétike, chl'amuïssemint consiste in l'atténuacion o souvint, l' disparicion complète d'un fonème o d'unne syllabe dins un mot.

Chés locuteus picards uzette souvint des mots amuïs.

egzimpes in picard:

 ervenir ,  rvenir ( /rvǝnir/ ) , rvnir ( /rvnir/. ) ( fr: revenir )
 saint Denis , saint D'nis
 ...

[ ... ]

 Assimilacion 
L'assimilacion fonétike est l’influinche d' son su un aute son. Ch'est unne modificacion fonétike subie pèr un son à ch' contact éd sin voésin (contexte), qui tend à réduire chés différinches intre chés deus. 

Pour mète in évidince unne assimilacion, i faut pouvoér comparer deus prononciacions conme unne à lecture lente et unne aute à lecture rapide o courante. 

 Assimilacion progressive 
Pèr egzimpe, in franchoés, in prononche cheveux [f]  (i.e. prononcé chfeu) plutôt que [ev] (che-veu). Ichi, ch' son [v] est d'venu [f], fonème sourd correspondant, édsous l’influinche du son sourd [] qui précède.

[ ... ]

 Assimilacion régressive 

Pèr egzimpe, in franchoés, pour ech vérbe « obtenir » ch'est:  [OpteniR] (prononché op-te-nir) plutôt éq [ObteniR] (ob-te-nir) : ch' son [b] est d'venu [p], fonème sourd correspondant, dsous l’influince du fonème sourd [t] qui suit. Ch'est unne assimilacion régressive.

L' assimilacion régressive in picard du Vimeu a tè étudièe pèr Walcir Cardoso.  Walcir Cardoso, Variation patterns in across-word regressive assimilation in Picard: An Optimality Theoretic account , Language Variation and Change, 13 , p. 305–341 (2001) Ch' Vimeu ch'est unne région située au sud ouest du donmaine picard.

i peut y avoér pusieurs types éd variacion =
 poin d'influinche
 assimilacion régressive
 suppression

egzimpe: chole courèe (fr: pâté de foie de porc) 
Walcir Cardoso a étudié el fréquince des variacions dins 5 conmunes du Vimeu. L' fréquince cange suivant l' conmune et suivant ch' locuteu. Ech pourcintache moéyen est donné dins ch' tableau suivant:

   variacion  sorte   pourcentage /ʃol kur/  [ʃol kur]  ( poin d'influinche ) 19 % /ʃol kur/  [ʃok kur]  ( assimilacion régressive ) 63 % /ʃol kur/ [ʃo kur] ( suppression ) 18 %

L'assimilacion régressive s' fait seurtout édseur chole et dol mais il y a étou des cas pus rare su al , el.

   poin d'influinche  assimilacion régressive   suppression chole /ʃol/ 19 % 63 % 18 % dol  /dol/ 21 % 61 % 18 % al (préposition) 42 % 25 % 33 % al (3° pers sing) 44 % 15 % 41 % el (préposition) 99 % 1 % 0 % el (pronom) 98 % 2 % 0 %

 Egzimpes d'assimilacion régressive in picard du Vimeu  

 chole bouke  assimilé en chobe bouke ( [ob buk] ) ( fr: cette bouche ) Alain Dawson, Le Picard de poche, coll. Evasion/Les langues de poche, Assimil, Chennevières, 183 paches  (2003)
 dol pleuve assimilé en dop pleuve ( [dop pløv] ) ( fr: de la pluie )

Voici quèques egzimpes étudiés pèr Walcir Cardoso dins sn' artike édseur ch' picard du Vimeu: 

1) chés assimilacions chés pus courantes s' font édseur chole et pi édseur dol (dins inviron 60 % à 65 % des cas).

 assimilacion régressive su ch' détérminant chole 
 mot  picard  -  fonétike:  assimilacion  in frinsé(Détérminant ol)  chole glinne /ol gln/   [og gln] cette poule  chole vake /ol vak/ [ov vak] cette vache  chole piot tabe /ol pjøt tab/ [op pjøt tab] cette petite table

 assimilacion régressive su ch' partitif dol 
 mot  picard  -  fonétike:  assimilacion  in frinsé(Partitif dol) dol graisse /dol grs/   [dog grs] de la graisse  dol vianne /dol vjãn/  /dol vjan/ ? [dov vjãn] de la viande  dol bonne vianne /dol bɔn vjan/ [dob bn vjãn] de la bonne viande

 assimilacion régressive su l' préposicion al 
 mot  picard  -  fonétike:  assimilacion  in frinsé(Préposition al) al fète /al ft/   [af ft] à la fête  al cache /al kaʃ/ [ak kaʃ] à la chasse  al meume plache /al mem plaʃ/ [am mem plaʃ] à la même place

 assimilacion régressive su l' 3ième parsonne du singulier al 
 mot  picard  -  fonétike:  assimilacion  in frinsé(3ième parsonne al) al danse /al dãs/   [ad dãs] elle danse  al va /al va/ [av va] elle va

 assimilacion régressive su ch' détérminant el 
 mot  picard  -  fonétike:  assimilacion  in frinsé(Détérminant el) el fis /el fis/   [ef fis] le fils  el monne /el mɔn/ [em mn] le monde

 assimilacion régressive su ch' pronom el 
 mot  picard  -  fonétike:  assimilacion  in frinsé(Pronom objet el) i l' porte /i el pɔrt/   [i p pɔrt] il le porte  va el vir /va el vir/ [va v vir] va le voir

 Egzimpes d'assimilacion dins chés lives 

Conme l'assimilacion est un fénomène oral, o n' devroait, in principe, écrire ces variations que dins des dialogues mais o nin treuve auchi parfoés dins un teske.

Egzimpes:

dins un dialogue
{{Encart | couleur = chocolat |
- À doù qu'i s'arréte échl autocar du Bourq-éd-Eut ?
- À ch'cafè Willig !
- À doù ? ...
- Tout drouot, jonne honme, édsu cho'p plache. Est vrai qu'o dirouot qu't'aglaves éd souo ! Ch'est d'trineu t'quérrue ? Mais soin à ti : ch'cafè ch'est à droéte, pasqu'in face ch'est cho'm mère ! ... Jean Leclercq, Chl'autocar du Bourq-éd-Eut, roman in picard, Ch'lanchron éditeu, (1996) pache 32
}}

 dins ch' teske

[ ... ]


 Notes et références 

 vir = Singne dech Croézète Fonétike Intérnacional (API'')

Catégorie:Langue picarde